《夜过鄱阳湖三首 其二》
宋代·章谊

平湖闻说浪如山，今夜扁舟自在还。天象水光俱一色，此身安渡斗牛间。

作者简介：（1078—1138）建州浦城人，字宜叟。徽宗崇宁间进士。高宗南渡，历仓部、驾部员外郎、殿中侍御史、大理卿、吏部、刑部侍郎、枢密都承旨，在朝屡有疏陈，多经国济时之策。绍兴四年，加龙图阁学士使金，与完颜宗翰(粘罕)等论事不少屈。还擢刑部尚书，迁户部。五年知温州，适岁大旱，米价腾贵，乃用唐刘晏招商之法，置场增直以籴，米商辐辏，其价自平。累官端明殿学士、江南东路安抚大使、知建康府兼行宫留守。卒谥忠恪。